Omar Bongo

El Hadj Omar Bongo Ondimba, opphavleg Albert-Bernard Bongo () var president i Gabon frå 1967 fram til han døydde i 2009.

Omar Bongo var fødd i Lewai (noverande Bongoville) i Fransk Ekvatorial-Afrika (noverande Gabon). Han tilhøyrde folkegruppa bateke, ei minoritetsgruppe i Gabon. Han var visepresident under Léon M'ba, og blei president i landet i november 1967, etter at M'ba døydde. Bongo konverterte til islam i 1973, og endra då fornamnet sitt til Omar. 15. november 2003 tok han Ondimba som etternamn til ære for far sin, Basile Ondimba, som hadde døydd i 1942.Gardinier, David E. and Yates, Douglas A. Historical Dictionary of Gabon, (2006) 3. utg., Scarecrow Press, , s. 39, 44.

Frå 1991 blei det innført fleirpartisystem i landet, sjølv om Bongo blei rekna for å vera imot dette grunna stammelojalitetar. Han heldt fram med å vinna vala i 1993, 1998 og 2005

Omar Bongo døydde klokka 12.30 den 8. juni 2009 i Barcelona i Spania av eit hjarteåtak. 

3. september 2009 erklærte sonen hans Ali Bongo seg som vinnar av presidentvalet som skulle velja etterfølgjaren til Omar.

Privatliv
Bongo var ein av dei mest velståande statssjefane i verda, takka vera petroleumsinntekter og påstått korrupsjon."Bongo looted Gabon with impunity". thetimes.co.za
Han var gift tre gonger, og fekk over 30 barn med konene sine og andre kvinner."Obituary: Omar Bongo". BBC. 8. juni 2009.

Bongo var fyrst gift med Louise Mouyabi-Moukala. dei fekk ei dotter, Pascaline Bongo Ondimba, som blei fødd i Franceville i 1956. Pascaline var mellom anna utanriksminister i Gabon.

I det andre ekteskapet var Bongo gift med Marie Joséphine Kama, seinare kjend som Joséphine Bongo og etter at dei skilde seg i 1987 som Patience Dabany, med ein musikalsk karriere under dette namnet. Dei fekk ein son, Alain Bernard Bongo, og ei dotter, Albertine Amissa Bongo. Alain Bernard Bongo (seinare kjend som Ali-Ben Bongo) var fødd i Brazzaville i 1959. Han var utanriksminister frå 1989 til 1992, forsvarsminister frå 1999 til 2009, og blei så vald til president i august 2009 som etterfølgjar av faren.

Bongo blei så gift med den nær 30 år yngre Edith Lucie Sassou-Nguesso i 1989. 
Han var gift med dottera til presidenten i Republikken Kongo, Denis Sassou-Nguesso. 
Ho var utdanna barnelege, og blei kjend for bidraget sitt til kampen mot AIDS.Ogoula, Séraphin (16. mars 2009). . infosplusgabon.com Ho og Bongo fekk to barn.Bremer, Jack (9. juni 2009) . thefirstpost.co.uk Edith Lucie Bongo døydde 14. mars 2009, fire dagar etter at ho fylte 45, i Rabat i Marokko, der ho hadde hatt behandling i fleire månader..

I 2003 skapte Bongo ein diplomatisk krise mellom Gabon og Peru etter at han prøvde kjøpa sex av Ivette Santa Maria, den peruanske kandidaten til Miss Universe, etter at ho var invitert til Gabon.

Kjelder

Denne artikkelen bygger på «Omar Bongo» frå ,  den 11. januar 2024.  

Bakgrunnsstoff

Kategori:Gabonske presidentar